རྫི་བོའི་གླུ།
སྔ་དྲོ་ལུག་ཁྱུ་རི་ལ་འགྲོ། །
རི་ལ་ཁ་བ་གཡོགས་པ་འདྲ། །
ང་རྫི་བོ་རི་འགོའི་དར་ལྕོག་འདྲ། །
ཉིན་དགུང་ལུག་ཁྱུ་སྤང་ལ་སྡོདད། །
སྤང་ལ་སེར་བ་བབས་པ་འདྲ། །
ང་རྫི་བོ་སྤང་རྒྱན་མེ་ཏོག་འདྲ། །
དེ་ནས་ལུག་ཁྱུ་ཆུ་ལ་བབས། །
ཆུ་ལ་ངང་པ་རོལ་བ་འདྲ། །
66

དང་པོ། ངལ་རྩོལ་གྱི་གླུ་གཞས།
ང་རྫི་བོ་ཉ་ཆུང་གསེར་མིག་འདྲ། །
དེ་ནས་ལུག་ཁྱུ་ཐང་ལ་འགྲོ། །
ཐང་ལ་རྩིས་རྡེའུ་བཀྲམ་པ་འདྲ། །
ང་རྫི་བོ་རྩིས་མཁན་མཁས་པ་འདྲ། །
དགོང་དྲོ་ལུག་ཁྱུ་ལྷས་ལ་འཇུག །
ཁྱི་དོམ་ཆུང་ལྷས་ཀྱི་སྒོ་ལྕགས་རེད། །
སྒོ་རྡོ་ལྷས་ཀྱི་ལྡེ་མིག་འདྲ། །
ང་རྫི་བོ་ནང་གི་ནོར་བུ་རེད། །
གཞས་གཏོང་མཁན། ཚེ་དབང་།
བསྡུ་མཁན། ཉི་མ་ཡོན་ཏན།
བསྡུ་དུས། 1991. 4